cyanic-selkie/wikianc huggingface dataset:
Προκριματικά Παγκοσμίου Κυπέλλου Ποδοσφαίρου 2014 (ΚΟΝΜΕΜΠΟΛ)
Τα προκριματικά για το παγκόσμιο Κύπελλο Ποδοσφαίρου για την περιοχή της Νότιας Αμερικής διοργανώνονται από την επίσημη ομοσπονδία ΚΟΝΜΕΜΠΟΛ που περιλαμβάνει 10 ομοσπονδίες από χώρες της Νότιας Αμερικής. Οι 10 εθνικές ομάδες μπαίνουν σε ένα όμιλο και αγωνίζονται μεταξύ τους 2 φορές (εντός και εκτός έδρας). Οι πρώτες 4 ομάδες από τον όμιλο παίρνουν απευθείας την πρόκριση στο Μουντιάλ ενώ η ομάδα που θα τερματίσει στην 5η θέση θα παίξει αγώνες μπαράζ με την ομάδα που θα καταταχθεί από τα προκριματικά της Ασίας. Παρόμοιος τρόπος διεξαγωγής είχε εφαρμοστεί και στα τέσσερα προηγούμενα Παγκόσμια Κύπελλα. Η εθνική Βραζιλίας προκρίθηκε απευθείας στην τελική φάση ως διοργανώτρια χώρα και ως εκ τούτου δεν συμμετείχε στον όμιλο.
Κινηματογράφος Ολύμπιον
Σήμερα
Tέλος, το κτίριο του Ολύμπιον λειτουργεί και ως εκθεσιακός χώρος: εκεί παρουσιάζεται μια μόνιμη έκθεση με αντίγραφα της συλλογής HELLAFI. Πολύτιμο τεκμήριο της ιστορίας του σινεμά στην Ελλάδα, η συλλογή HELLAFFI -Ελληνική Αφίσα έχει χαρακτηριστεί ως μνημείο από το Κεντρικό Συμβούλιο Νεωτέρων Μνημείων λόγω της ξεχωριστής αξίας της. Αποτελείται από 274 έργα που χρονολογούνται την περίοδο 1950 -1970: πρωτότυπες γιγαντοαφίσες ελληνικών αλλά και ξένων ταινιών, οι οποίες κοσμούσαν τις προσόψεις των ελληνικών κινηματογράφων, ζωγραφισμένες στο χέρι από σημαντικούς καλλιτέχνες, καθώς και λιθόγραφες αφίσες και προσχέδια.
Προκριματικά Παγκοσμίου Κυπέλλου Ποδοσφαίρου 2014 (ΚΟΝΜΕΜΠΟΛ)
Βαθμολογία
Οι τέσσερις πρώτες ομάδες, Αργεντινή, Κολομβία, Χιλή και Ισημερινός, προκρίθηκαν στην τελική φάση μαζί με τη Βραζιλία. Η πέμπτη Ουρουγουάη προκρίθηκε σε αγώνα μπαράζ με την ομάδα που κατατάχθηκε από τα προκριματικά της ΑΦΚ.
Κινηματογράφος Ολύμπιον
Παραπομπές
Κατηγορία:Κτίρια και κατασκευές στη Θεσσαλονίκη Κατηγορία:Κινηματογραφικές αίθουσες Κατηγορία:Φεστιβάλ Κινηματογράφου Θεσσαλονίκης
Προκριματικά Παγκοσμίου Κυπέλλου Ποδοσφαίρου 2014 (ΚΟΝΜΕΜΠΟΛ)
Μπαράζ
Η Ουρουγουάη επικράτησε στους αγώνες μπαράζ έναντι της Ιορδανίας από τα προκριματικά της ΑΦΚ και προκρίθηκε στο Μουντιάλ.
Εξωτερικοί σύνδεσμοι
Κατηγορία:Προκριματικά Παγκοσμίου Κυπέλλου Ποδοσφαίρου 2014 (ΚΟΝΜΕΜΠΟΛ)
Αμφιτρίτη ΙΙΙ (ατμοβάρις)
Το τροχήλατο ατμόπλοιο Αμφιτρίτη ΙΙΙ ναυπηγήθηκε το 1865, στα ναυπηγεία "Bowdler, Chaffer and Co." του Seacombe. Αγοράστηκε επειγόντως από την Αγγλία μαζί με το Μπουμπουλίνα Ι το 1867 και κατέπλευσε στην Ελλάδα τον Δεκέμβριο του ίδιου έτους.
Δεν χρησιμοποιήθηκε για ταξίδια στην Κρήτη και το 1869 τροποποιήθηκε σε βασιλική θαλαμηγό. Το 1872 έκανε αλλαγή λεβήτων στην Τεργέστη.
Παροπλίστηκε τελικά το 1892 και χρησιμοποιήθηκε μέχρι το 1906 σαν ναυτώνας στον Ναύσταθμο Σαλαμίνας.
Παραπομπές
Κατηγορία:Ελληνικές θαλαμηγοί Κατηγορία:Ελληνικές ατμοβάριδες
Ηγεσία
μικρογραφία|378x378εσ|Αλέξανδρος ο Μέγας: Μία από τις μεγαλύτερες ηγετικές προσωπικότητες στην ιστορία της ανθρωπότητας Ηγεσία είναι όρος που χρησιμοποιείται για να περιγράψει τη διαδικασία με την οποία ένα πρόσωπο μπορεί να επηρεάσει ένα σύνολο ανθρώπων προς την επίτευξη ενός κοινού στόχου. Η ηγεσία είναι μια πολύπλοκη διαδικασία με πολλαπλές διαστάσεις. Μπορεί να λάβει χώρα μέσα στο πολιτικό περιβάλλον, στο στρατιωτικό περιβάλλον, στο εκπαιδευτικό περιβάλλον, αλλά και στο περιβάλλον μέσα στο οποίο δραστηριοποιούνται οι εταιρείες. Αναφέρεται είτε σε ένα πρόσωπο, είτε σε μια ομάδα ατόμων.
Η ανάλυση των υπαρχόντων ερευνητικών δεδομένων πάνω στην ηγεσία έχει αποκαλύψει ότι υπάρχει ένας πολύ μεγάλος αριθμός θεωρητικών προσεγγίσεων της ηγεσίας, οι οποίες προσπαθούν να εξηγήσουν την πολυπλοκότητα της έννοιας αυτής. Κάποιοι ερευνητές περιγράφουν την ηγεσία σε σχέση με τα έμφυτα στοιχεία της προσωπικότητας ενός ηγέτη (charismatic leadership) ή τις ικανότητές του, κάποιοι άλλοι ως προς τον τρόπο συμπεριφοράς του, ενώ υπάρχουν ερευνητές που περιγράφουν την ηγεσία από την οπτική γωνία της ηθικής (ethical leadership), της αυθεντικότητας (authentic leadership) ή της πνευματικότητας (spiritual leadership).
Η ηγεσία έχει μελετηθεί με τη χρήση τόσο των ποσοτικών όσο και των ποιοτικών ερευνητικών μεθόδων σε πολλά διαφορετικά πλαίσια, σε μικρές ομάδες, αλλά και σε μεγάλες εταιρείες. Η έρευνα έχει δείξει ότι υπάρχουν τόσες πολλές σημαντικές μεταβλητές για το τι ακριβώς είναι η αποτελεσματική ηγεσία, που είναι σχεδόν αδύνατο να αναπτυχθεί ένα πείραμα που θα παράγει οριστικά αποτελέσματα για το θέμα. Επί του παρόντος, το πεδίο της ηγεσίας εστιάζει όχι μόνο στον ηγέτη, αλλά και στους οπαδούς, στους συνεργάτες, στο περιβάλλον εργασίας, καθώς και σε ένα ευρύτερο φάσμα ατόμων που περιλαμβάνει ένα ολόκληρο σύστημα μεταβλητών. Η ηγεσία δε θεωρείται πλέον ως ατομικό χαρακτηριστικό, αλλά περιγράφεται σε διάφορα μοντέλα ως έννοια δυαδική, κοινή (shared), σχεσιακή (relational), παγκόσμια, στρατηγική και πολύπλοκη κοινωνικo-δυναμική.
Αναπτυγμένες θεωρίες
μικρογραφία|εναλλ.=|400x400εσ|Ιστορική ανασκόπηση της έρευνας στην ηγεσία (Αναπροσαρμογή από Day & Antonakis, 2012: 7)
Προσέγγιση ως προς τα στοιχεία της προσωπικότητας ενός ηγέτη (trait approach)
H προσέγγιση αυτή ήταν η πρώτη απόπειρα περιγραφής της ηγεσίας από τους ερευνητές από τις αρχές του 20ου αιώνα. Το βασικό επιχείρημά τους ήταν ότι οι ηγέτες έπρεπε να έχουν κάποια επιπλέον χαρακτηριστικά στοιχεία της προσωπικότητάς τους, τα οποία δεν υπήρχαν στον υπόλοιπο πληθυσμό. Στα μέσα του 20ου αιώνα, η παραδοχή αυτή αμφισβητήθηκε, με το να υποστηρίζεται ότι τόσο οι περιστάσεις όσο και οι οπαδοί παίζουν εξίσου σημαντικό ρόλο στην ηγεσία. Έτσι, το ερευνητικό ενδιαφέρον επικεντρώθηκε στην αλληλεπίδραση μεταξύ των ηγετών και του πλαισίου μέσα στο οποίο δρουν, ενώ πρόσφατα φαίνεται να ολοκληρώθηκε αυτός ο κύκλος με την εισαγωγή νέων ηγετικών προσεγγίσεων που να βασίζονται στη θεωρία των στοιχείων της προσωπικότητας, όπως η οραματική ηγεσία (visionary leadership) και η χαρισματική ηγεσία (charismatic leadership).
Μέσα από ένα πολύ μεγάλο αριθμό ερευνών προκύπτει ότι όντως υπάρχουν κάποια βασικά χαρακτηριστικά στοιχεία απαραίτητα για την ηγεσία. Τα στοιχεία αυτά είναι η ευφυΐα, η αυτοπεποίθηση, η αποφασιστικότητα, η ακεραιότητα και η κοινωνικότητα. Επιπλέον, χρησιμοποιώντας το μοντέλο της προσωπικότητας των πέντε παραγόντων (five-factor personality model), στοιχεία όπως η εξωστρέφεια, η ευσυνειδησία, η ειλικρίνεια, η τερπνότητα, και o χαμηλός νευρωτισμός κρίνονται εξίσου απαραίτητα, ενώ πρόσφατα προστέθηκε και η συναισθηματική νοημοσύνη.
Προσέγγιση ως προς τις δεξιότητες ενός ηγέτη (skills approach)
Στην προσέγγιση που έχει να κάνει με τις δεξιότητες ενός ηγέτη, το ενδιαφέρον των ερευνητών μετατοπίστηκε από τα στοιχεία της προσωπικότητάς του, τα οποία είναι έμφυτα και σε μεγάλο βαθμό σταθερά, στις δεξιότητές του, οι οποίες επιδέχονται βελτίωση και μπορούν να εξελιχθούν. Κι ενώ η προσωπικότητα παίζει έναν σημαντικό ρόλο στην αποτελεσματική ηγεσία, οι γνώσεις και οι δεξιότητες είναι εξίσου απαραίτητες. Η προσέγγιση αυτή αρχικά αναπτύχθηκε από τον Katz το 1955 μέσα από τη λεγόμενη προσέγγιση των τριών δεξιοτήτων (three-skill approach), και εξελίχθηκε από τον Mumford και τους συνεργάτες του μέσα από το μοντέλο δεξιοτήτων ηγεσίας (skills model of leadership).
Στην προσέγγιση των τριών δεξιοτήτων, η αποτελεσματική ηγεσία εξαρτάται από τις τρεις βασικές δεξιότητες του ηγέτη: τεχνικές, ανθρώπινες και εννοιολογικές. O βαθμός της σημαντικότητάς τους ποικίλει ανάλογα με το επίπεδο διαχείρισης. Στο χαμηλότερο επίπεδο, οι τεχνικές και οι ανθρώπινες δεξιότητες είναι οι πιο σημαντικές, στο μεσαίο επίπεδο και οι τρεις δεξιότητες είναι εξίσου σημαντικές, ενώ στο ανώτερο επίπεδο, οι ανθρώπινες και οι εννοιολογικές δεξιότητες είναι πιο σημαντικές. Οι ηγέτες είναι πιο αποτελεσματικοί όταν οι δεξιότητές τους ταιριάζουν με το επίπεδο διαχείρισής τους.
Προσέγγιση ως προς τη συμπεριφορά του ηγέτη (behavioral approach)
Σε αντίθεση με τις προσεγγίσεις ως προς τα στοιχεία της προσωπικότητας και τις δεξιότητες ενός ηγέτη, η συμπεριφοριστική προσέγγιση επικεντρώνεται αποκλειστικά στο τι κάνουν οι ηγέτες και στο πως δρουν. Οι ερευνητές που εισήγαγαν τη συμπεριφοριστική προσέγγιση καθόρισαν δύο βασικά είδη συμπεριφορών: τις συμπεριφορές που έχουν να κάνουν με τη στοχοθεσία (task behaviors) και τις συμπεριφορές που έχουν να κάνουν με τις κοινωνικές σχέσεις (relationship behaviors). Ο βασικός σκοπός της προσέγγισης αυτής είναι να εξηγήσει πως οι ηγέτες, συνδυάζοντας αυτά τα δύο είδη συμπεριφορών, μπορούν για να επηρεάσουν τους οπαδούς τους στην επίτευξη ενός κοινού στόχου.
Η συμπεριφοριστική προσέγγιση προήλθε από τρεις διαφορετικές γραμμές έρευνας: τις μελέτες του δημόσιου πανεπιστημίου του Ohio, οι οποίες διεξήχθησαν τη δεκαετία του 1940, τις μελέτες του πανεπιστημίου του Michigan ίδιας εποχής,  και το έργο των Blake και Mouton σχετικά με το Διευθυντικό Πλέγμα (Managerial Grid), το οποίο αναπτύχθηκε τη δεκαετία του 1960.
Συγκεκριμένα, οι ερευνητές του πανεπιστήμιου Ohio ανέπτυξαν ένα ερωτηματολόγιο, το αποκαλούμενο Leader Behavior Description Questionnaire (LBDQ), όπου προσδιόρισαν την έναρξη της δομής (initiation of structure) και την εκτίμηση (consideration) ως δύο βασικές ηγετικές συμπεριφορές. Οι ερευνητές του πανεπιστημίου του Michigan έκαναν παρόμοιες προτάσεις, ονομάζοντας εντούτοις τις δύο βασικές ηγετικές συμπεριφορές ως προσανατολισμός παραγωγής (production orientation) και προσανατολισμός εργαζομένων (employee orientation). Τέλος, οι Blake και Mouton ανέπτυξαν ένα πρακτικό μοντέλο για την εκπαίδευση των διευθυντών, όπου κατέταξαν τις συμπεριφορές χρησιμοποιώντας δύο άξονες: τη μέριμνα για τα αποτελέσματα (concern for results) και τη μέριμνα για τους ανθρώπους (concern for people). Με βάση το μοντέλο τους, οι ηγέτες μπορούν να συνδυάσουν τις δύο αυτές βασικές κατηγορίες με συγκεκριμένους τρόπους και να καταλήξουν σε πέντε κύρια ηγετικά στυλ: authority – compliance (9,1), country – club management (1,9), impoverished management (1,1), middle-of-the-road management (5,5) και team management (9,9).
Προσέγγιση ως προς τις περιστάσεις (situational approach)
Μία από τις ευρέως γνωστές προσεγγίσεις στην ηγεσία είναι η περιστασιακή προσέγγιση, η οποία αναπτύχθηκε από τους Hersey και Blanchard τη δεκαετία του 1970, βασιζόμενη στη θεωρία του τρισδιάστατου διαχειριστικού στυλ (3-D management style) του Reddin. Η προσέγγιση αυτή αναθεωρήθηκε πολλές φορές από τότε, και στην παρούσα φάση χρησιμοποιείται ευρέως από τις εταιρείες για την εκπαίδευση και την ανάπτυξη των ηγετικών στελεχών.
Η προσέγγιση αυτή επικεντρώνεται στο πως η ηγεσία λαμβάνει χώρα κάτω από διαφορετικές περιστάσεις. Η βασική υπόθεση της προσέγγισης αυτής έχει να κάνει με το ότι οι διαφορετικές περιστάσεις απαιτούν διαφορετικά είδη ηγεσίας. Κατ’ αυτό τον τρόπο, για να μπορέσει ένα άτομο να εξασκήσει αποτελεσματικά την ηγεσία, θα πρέπει να είναι ικανό να προσαρμοστεί στις απαιτήσεις των διαφόρων περιστάσεων. H προσέγγιση αυτή αποτυπώνεται σε ένα μοντέλο που αναπτύχθηκε από τον Blanchard και τους συνεργάτες του και ονομάζεται περιστασιακή ηγεσία (Situational Leadership ΙΙ ή SLII).
To μοντέλο αυτό υποστηρίζει ότι η ηγεσία αποτελείται από δύο διαστάσεις, την κατευθυντήρια (directive) και την υποστηρικτική (supportive), οι οποίες χρησιμοποιούνται ανάλογα με τις περιστάσεις. Με βάση το μοντέλο αυτό, ο ηγέτης θα πρέπει να μπορεί να αξιολογήσει τι είναι απαραίτητο σε μια συγκεκριμένη περίσταση για τους οπαδούς του για να πετύχουν έναν στόχο. Καθώς οι περιστάσεις αλλάζουν, ο ηγέτης θα πρέπει να μπορεί να αναπροσαρμόσει τη στάση του είτε προς την κατευθυντήρια, είτε προς υποστηρικτική κατεύθυνση για να ανταπεξέλθει στις μεταβαλλόμενες ανάγκες των οπαδών του.
Θεωρία πορείας-στόχου (path-goal theory)
μικρογραφία|400x400εσ|Θεωρία πορείας-στόχου (Αναπροσαρμογή από Northouse, 2018: 116) Η θεωρία πορείας-στόχου έχει να κάνει με το πως οι ηγέτες παρακινούν του οπαδούς τους για την επίτευξη προκαθορισμένων στόχων. Η θεωρία αυτή εμφανίστηκε για πρώτη φορά αρχές της δεκαετίας 1970 στα έργα του Evans, του House, των House και Dessler, και των House και Mitchell.
Οι βασικές αρχές της θεωρίας πορείας-στόχου προέρχονται από τη θεωρία της προσδοκίας (expectancy theory), η οποία αναφέρει ότι οι οπαδοί θα παρακινηθούν μόνο εάν αισθάνονται ικανοί, αν πιστεύουν ότι οι προσπάθειές τους θα ανταμειφθούν και εάν η αποζημίωση για τη δουλειά τους θα είναι σημαντική. Η θεωρία αυτή αναφέρει ότι ένας ηγέτης μπορεί να βοηθήσει τους οπαδούς του επιλέγοντας το κατάλληλο στυλ ηγεσίας (σ.σ. κατευθυντήριο, υποστηρικτικό, συμμετοχικό ή προσανατολισμένο στα επιτεύγματα) για να καλύψει αυτό που τους λείπει ανάλογα με τα καθήκοντά τους. Είναι ευθύνη του ηγέτη να βοηθά τους οπαδούς του να πετύχουν τους στόχους τους μέσω της κατάλληλης καθοδήγησης. Ο βασικός στόχος της θεωρίας αυτής είναι η βελτίωση της απόδοσης και του βαθμού ικανοποίησης των οπαδών εστιάζοντας στα κίνητρά τους.
Η θεωρία πορείας-στόχου μπορεί να προβλέψει με σχετική ακρίβεια πως το κατάλληλο στυλ ηγεσίας μπορεί να χρησιμοποιηθεί για να αλληλοεπιδρά με τις ανάγκες των οπαδών στο κατάλληλο πλαίσιο. Ερευνητικά δεδομένα έχουν δείξει ότι το κατευθυντήριο στυλ ηγεσίας είναι πιο αποτελεσματικό σε διφορούμενες εργασίες, το υποστηρικτικό στυλ ηγεσίας είναι πιο αποτελεσματικό σε επαναλαμβανόμενες εργασίες, το συμμετοχικό στυλ ηγεσίας είναι πιο αποτελεσματικό σε ασαφείς εργασίες όπου οι οπαδοί έχουν αυτόνομη δράση, ενώ το στυλ που είναι προσανατολισμένο στα επιτεύγματα είναι πιο αποτελεσματικό στις απαιτητικές εργασίες.
Θεωρία ανταλλαγής ηγέτη-μέλους (leader-member exchange theory ή LMX)
μικρογραφία|320x320εσ|LMX (Αναπροσαρμογή από Northouse, 2018: 138) Οι θεωρίες που έχουν παρουσιαστεί παραπάνω περιγράφουν την ηγεσία είτε από τη πλευρά του ηγέτη (π.χ. συμπεριφοριστική προσέγγιση), είτε από την πλευρά των οπαδών και του πλαισίου (π.χ. SLII, θεωρία πορείας-στόχου). Η θεωρία ανταλλαγής ηγέτη-μέλους προσεγγίζει την ηγεσία από την πλευρά των αλληλεπιδράσεων μεταξύ του ηγέτη και των οπαδών. H θεωρία αυτή περιγράφει μια δυαδική σχέση μεταξύ ηγέτη-οπαδών στην ηγετική διαδικασία.
Η LMX εισήχθη για πρώτη φορά τη δεκαετία του 1970 μέσα από τις μελέτες των Dansereau, Graen, και Haga, του Graen, και των Graen και Cashman. Από τότε έχει υποστεί πολλές αναθεωρήσεις, ενώ συνεχίζει να ενδιαφέρει τους ερευνητές μέχρι και σήμερα.
Στις πρώτες μελέτες της θεωρίας αυτής, η αλληλεπίδραση του ηγέτη με όλη τη μονάδα θεωρήθηκε ως μια σειρά κατακόρυφων δυάδων, κατηγοριοποιημένων σε δύο διαφορετικούς τύπους. Όσες σχέσεις ηγέτη-μελών ήταν διευρυμένες και περισσότερο προσωπικές ονομάστηκαν ενδο-ομαδικές (leader’s in-group), ενώ όσες σχέσεις ήταν τυπικές και επίσημες ονομάστηκαν εξω-ομαδικές (leader’s out-group). Τα μέλη της ενδο-ομάδας, επειδή ταίριαζαν με τον ηγέτη και ήταν πρόθυμα να αναλάβουν περισσότερες ευθύνες, είχαν περισσότερες διευκολύνσεις, όπως επιρροή, ευκαιρίες και αμοιβές, ενώ τα μέλη της εξω-ομάδας λάμβαναν τις βασικές παροχές για την εργασία τους.
Μεταγενέστερες μελέτες της LMX επικεντρώθηκαν στο πως οι αλληλεπιδράσεις ηγέτη-μέλους επηρεάζουν την οργανωσιακή απόδοση. Οι ερευνητές διαπίστωσαν ότι οι σχέσεις αμοιβαίας εμπιστοσύνης μεταξύ ηγέτη-μελών παρήγαγαν πολλαπλά θετικά αποτελέσματα, όπως λιγότερες απολύσεις, μεγαλύτερη δέσμευση, και περισσότερες προαγωγές.
Ένας σημαντικός αριθμός ερευνητών της LMX δίνει έμφαση στην παραγωγή ηγεσίας, όπου οι ηγέτες θα πρέπει να προσπαθήσουν να αποκτήσουν υψηλού επιπέδου σχέσεις με όλους τους οπαδούς. Η παραγωγή ηγεσίας αναπτύσσεται με την πάροδο του χρόνου και περιλαμβάνει τη φάση των αγνώστων (stranger phase), τη φάση της γνωριμίας (acquaintance phase) και την ώριμη φάση της συνεργασίας (mature partnership phase). Οι οπαδοί, με το να αναλαμβάνουν περισσότερες ευθύνες, μετακινούνται ανάμεσα στις φάσεις για να καταλήξουν στις πιο ώριμες σχέσεις με τον ηγέτη, με υψηλό επίπεδο αμοιβαίας εμπιστοσύνης, σεβασμού και υποχρέωσης, κάτι το οποίο έχει θετικά αποτελέσματα τόσο στους ίδιους, όσο και στην αποτελεσματική λειτουργία του οργανισμού.
Χαρισματική ηγεσία (charismatic leadership)
Μία από τις πιο δημοφιλείς προσεγγίσεις ηγεσίας είναι η χαρισματική ηγεσία. Με βάση τους Lowe και Gardner, σε μια ανάλυση περιεχομένου 188 άρθρων δημοσιευμένων στο Leadership Quarterly από το 1990 έως το 1999, βρήκαν ότι περίπου το ένα τρίτο της συνολικής έρευνας για την ηγεσία συσχετίζονταν με την χαρισματική ή την μετασχηματιστική ηγεσία. Αναλόγως, ο Antonakis στη δική του έρευνα το 2012, αποκάλυψε ότι ο αριθμός των άρθρων και των αναφορών πάνω στην χαρισματική ηγεσία έχει αυξηθεί εκθετικά τα τελευταία χρόνια.
Όπως υποδηλώνει το όνομα, η χαρισματική ηγεσία έχει να κάνει με ένα χαρισματικό άτομο, το οποίο είναι ικανό να εμπνεύσει τους άλλους για να μοιραστούν μαζί του ένα κοινό όραμα, κοινές αξίες και συλλογική δράση. Ο χαρισματικός ηγέτης δίνει μεγαλύτερη έμφαση στη δράση και στην αλλαγή του status quo. Εμπνέει μέσω των πράξεών του, που χαρακτηρίζονται ηρωικές, με στοιχεία αυτοθυσίας, με ανάληψη προσωπικού ρίσκου και με μη συμβατικές συμπεριφορές. Συχνά χρησιμοποιεί την περιεκτική γλώσσα (π.χ. εμείς) για να κερδίσει την εμπιστοσύνη και την υποστήριξη των οπαδών του. Με αυτό τον τρόπο επηρεάζει τις πράξεις τους για να εφαρμόσει ριζοσπαστικές ιδέες και στρατηγικές.
Σύγχρονες θεωρίες
Στο τέλος του 20ου αιώνα παρουσιάστηκαν νέες θεωρίες ηγεσίας που προσπαθούσαν να κατανοήσουν πως οι ηγέτες όχι μόνο κατευθύνουν και διαχειρίζονται, αλλά και εμπνέουν τους οπαδούς τους με μοναδικό τρόπο. Η χαρισματική ηγεσία εισήχθη από τον Max Weber τη δεκαετία του 1920 και επεκτάθηκε σε μεγάλο βαθμό τη δεκαετία του 1970. Η θεωρία αυτή προσπάθησε να συλλάβει τους λόγους πίσω από τα χαρακτηριστικά γνωρίσματα και τις συμπεριφορές των εξαιρετικών ηγετών που βρίσκονται σε εξαιρετικές καταστάσεις και ασκούν την ασυνήθιστη και μοναδική επίδραση στους οπαδούς τους. Αργότερα, αναπτύχθηκε η θεωρία της μετασχηματιστικής ηγεσίας (transformational leadership), η οποία ήταν σε μεγάλο βαθμό παρόμοια με τη χαρισματική ηγεσία. Πιο πρόσφατα, αναπτύχθηκαν οι λεγόμενες νέο-χαρισματικές προσεγγίσεις, οι οποίες αποτελούν μετεξέλιξη της χαρισματικής ηγεσίας και περιλαμβάνουν την υπηρετική ηγεσία (servant leadership), την ηθική ηγεσία (ethical leadership), την πνευματική ηγεσία (spiritual leadership) και την οραματική ηγεσία (visionary leadership).
Παράλληλα, από τα τέλη της δεκαετίας του 1980 μέχρι και σήμερα, οι ερευνητές επικεντρώθηκαν στη μελέτη της στρατηγικής ηγεσίας (strategic leadership). Στην προσπάθειά τους αυτή, χρησιμοποίησαν τη μετασχηματιστική και τη συναλλακτική ηγεσία, οι οποίες είχαν εισαχθεί από τον Bass. Η στρατηγική ηγεσία έχει να κάνει με τα ανώτερα κλιμάκια της διοίκησης (upper echelons), τα οποία περιλαμβάνουν τον ηγέτη, την ανώτατη ομάδα διαχείρισης, και το διοικητικό συμβούλιο. Σε αντίθεση με τα κλασικά είδη ηγεσίας που ασχολούνται με την ηγεσία που λαμβάνει χώρα σε οργανισμούς, η στρατηγική ηγεσία επικεντρώνεται στην ηγεσία των οργανισμών.
Τέλος, αρχές του 21ου αιώνα παρουσιάστηκαν καινούριες, πιο πολύπλοκες θεωρίες ηγεσίας, οι λεγόμενες νέες κατευθύνσεις, που έχουν να κάνουν κυρίως με το πλαίσιο μέσα στο οποίο δρα ο ηγέτης, όπως επίσης και με τα άτομα που αλληλοεπιδρούν μαζί του. Τέτοιες μορφές ηγεσίας είναι η αυθεντική ηγεσία (authentic leadership), η ηγεσία πολυπλοκότητας (complexity leadership), η κοινή ηγεσία (shared leadership), η μελέτη των οπαδών σε σχέση με τον ηγέτη (followership), η διαπολιτισμική ηγεσία (π.χ. πρόγραμμα GLOBE, global leadership, comparative leadership), η e-ηγεσία (e-leadership) και η αμφιδέξια ηγεσία (ambidextrous leadership). Αξίζει να σημειωθεί ότι η αύξηση των γυναικών στις ηγετικές θέσεις οδήγησε τους ερευνητές στη μελέτη της ηγεσίας σε σχέση με το φύλο.
Νόρδερν Πρέμιερ Λιγκ Πρέμιερ Ντιβίζιον
Η Πρέμιερ Ντιβίζιον είναι η κορυφαία κατηγορία της Νόρδερν Πρέμιερ Λιγκ. Είναι στο επίπεδο 7 του ποδοσφαίρου της Αγγλίας και βρίσκεται έξι επίπεδα κάτω από την Πρέμιερ Λιγκ. Για λόγους χορηγίας, συχνά αναφέρεται ως Evo-Stik Division Premier League.
Nικητές
Κατηγορία:Ποδοσφαιρικές διοργανώσεις Αγγλίας
Northern Premier League Premier Division
Κάποτε στο… Χόλιγουντ
Το Κάποτε στο... Χόλιγουντ (αγγλικά: Once Upon a Time in Hollywood) είναι δραματική-κωμική ταινία του 2019 σε σκηνοθεσία Κουεντίν Ταραντίνο, συμπαραγωγή Ηνωμένων Πολιτειών και Ηνωμένου Βασιλείου. Στην ταινία πρωταγωνιστούν οι Λεονάρντο Ντι Κάπριο, Μπραντ Πιτ και Μάργκοτ Ρόμπι. Η ταινία διαδραματίζεται στο Λος Άντζελες του 1969 και ακολουθεί ένα ηθοποιό και τον κασκαντέρ του κατά τη διάρκεια μιας εποχής αλλαγών για την κινηματογραφική βιομηχανία.
Η παραγωγή ανακοινώθηκε τον Ιούλιο του 2017 και ήταν η πρώτη ταινία του Ταραντίνο στην οποία δεν θα συμμετείχαν οι Μπομπ και Χάρβεϊ Γουάινσταϊν καθώς ο Ταραντίνο έληξε τη συνεργασία μαζί τους μετά τις κατηγορίες για σεξουαλικές επιθέσεις εναντίον του δεύτερου. Μετά από πολλές προσφορές, τη διανομή της ταινίας ανέλαβε η Sony Pictures, η οποία εκπλήρωσε τις απαιτήσεις του Ταραντίνο, συμπεριλαμβανομένου του δικαιώματος του τελικού κατ. Οι Πιτ, ΝτιΚάπριο, Ρόμπι, Ζόε Μπελ, Κερτ Ράσελ και άλλοι υπέγραψαν μεταξύ Ιανουαρίου και Ιουνίου 2018. Τα γυρίσματα έλαβαν χώρα από τον Ιούνιο μέχρι τον Νοέμβριο στην περιοχή του Λος Άντζελες. Ήταν η τελευταία ταινία του Λουκ Πέρι, ο οποίος πέθανε τον Μάρτιο του 2019.
Το Κάποτε στο... Χόλιγουντ πραγματοποίησε την παγκόσμια πρεμιέρα του στο Φεστιβάλ των Κανών τις 21 Μαΐου 2019 και κυκλοφόρησε στους κινηματογράφους στις Ηνωμένες Πολιτείες τις 26 Ιουλίου 2019. Η ταινία έχει αποκομίσει έσοδα ύψους 374 εκατομμυρίων δολαρίων παγκοσμίως και έλαβε θετικές κριτικές για το σενάριο του Ταραντίνο, τη σκηνοθεσία, τις ερμηνείες, τη φωτογραφία, το σχεδιασμό παραγωγής και κουστουμιών και τα μουσικά κομμάτια.
Στις 77ες Χρυσές Σφαίρες, η ταινία κέρδισε τρία βραβεία, συμπεριλαμβανομένων των καλύτερης ταινίας - κωμωδία ή μιούζικαλ και β΄ αντρικού ρόλου για τον Μπραντ Πιτ. Στην 92η απονομή των βραβείων όσκαρ, η ταινία έλαβε 10 υποψηφιότητες, συμπεριλαμβανομένων των καλύτερη ταινία, καλύτερη σκηνοθεσία, καλύτερος α΄ αντρικός ρόλος (ΝτιΚάπριο) και εντέλει κέρδισε δύο χρυσά αγαλματίδια μεταξύ των οποίων αυτό του καλύτερου β΄ αντρικού ρόλου για την εξαιρετική ερμηνεία του Μπράντ Πιτ.
Εξωτερικοί σύνδεσμοι
κατηγορία:Αμερικανικές ταινίες κατηγορία:Ταινίες του 2019 κατηγορία:Αγγλόφωνες ταινίες κατηγορία:Αμερικανικές ταινίες μαύρης κωμωδίας κατηγορία:Αμερικανικές ταινίες θεωρητικής μυθοπλασίας‎ κατηγορία:Αμερικανικές αστυνομικές κωμικές ταινίες κατηγορία:Ταινίες σε σκηνοθεσία Κουέντιν Ταραντίνο κατηγορία:Ταινίες γυρισμένες στο Λος Άντζελες Κατηγορία:Ταινίες σε σενάριο Κουέντιν Ταραντίνο Κατηγορία:Ταινίες με ηθοποιό που κέρδισε Χρυσή Σφαίρα Β΄ Ανδρικού Ρόλου‎ Κατηγορία:Ταινίες με ηθοποιό που κέρδισε BAFTA Β' Ανδρικού Ρόλου Κατηγορία:Ταινίες IMAX
Στρατηγικές Δυνάμεις Πυραύλων
Εξωτερικοί σύνδεσμοι
Κατηγορία:Ρωσικές Ένοπλες Δυνάμεις
Επαρχία Κουάνζα Σουλ
Η Επαρχία Κουάνζα Σουλ (Cuanza Sul, Ουμπούντου: Kwanza Kombuelo Volupale) είναι επαρχία της Ανγκόλας. Έχει έκταση 55.660 τετραγωνικά χιλιόμετρα και πληθυσμό 1.881.873 κατοίκους. Η πόλη Σούμπε είναι η πρωτεύουσα της επαρχίας. Ο Ντον Φρανσίσκο Ινοσένσιο ντε Σόουσα Κουτίνιο ίδρυσε την επαρχία το 1769 ως Νόβο Ρεντόντο.
Ιστορία
Η επαρχία επηρεάστηκε σοβαρά κατά τη διάρκεια του εμφυλίου πολέμου της Ανγκόλας (1975 – 2002). Μεγάλος αριθμός αμάχων σκοτώθηκε στις συγκρούσεις μεταξύ της Εθνικής Ένωσης για την Ολοκληρωτική Ανεξαρτησία της Αγκόλας (UNITA) και των Ενόπλων Δυνάμεων της Αγκόλας (FAA). Οι φυτείες καφέ και τα χωράφια καταστράφηκαν. Οι συχνές επιθέσεις ανάγκασαν τους ανθρώπους να εγκαταλείψουν τους δήμους τους. Η UNITA ανέπτυξε το κεντρικό της μέτωπο στην επαρχία. Περίπου 116.000 εκτοπισμένοι ζούσαν σε καταυλισμούς. Η πλειοψηφία τους ήταν από τις αγροτικές περιοχές και τις πυκνοκατοικημένες περιοχές των οροπεδίων. Στις 17 Δεκεμβρίου 2000, οι μαχητές της UNITA σκότωσαν 31 στρατιώτες των ενόπλων δυνάμεων και λεηλάτησαν οχήματα, όπλα και περίπου 20.000 λίτρα ντίζελ στο Κιμπάλα. Τον Απρίλιο του 2001 επιτέθηκαν στα φυλάκια των ενόπλων δυνάμεων και κατέλαβαν πυροβόλα όπλα.
Οι νάρκες ξηράς που έχουν τοποθετηθεί κατά τη διάρκεια του εμφυλίου πολέμου εξακολουθούν να υπάρχουν και οι συμβάσεις για την εκκαθάρισή τους δόθηκαν σε διάφορους οργανισμούς. Η επαρχία έχει μεγάλη πυκνότητα ναρκών ξηράς.
Γεωγραφία
μικρογραφία|Κασοέιρας ντο Μπίντα Οι Κιμπάλας, Νγκόιας, Μουσέλες, Μουσούμπας και Μπαϊλούντος είναι οι μεγαλύτερες εθνικές ομάδες στην επαρχία. Η γλώσσα Κιμπούντου χρησιμοποιείται πιο συχνά. Ομιλείται επίσης η γλώσσα Ουμπούντου. Οι επαρχίες Μπένγκο και η Κουάνζα Νόρτε βρίσκονται στα βόρεια. Οι επαρχίες Μαλάνζε και Μπιέ βρίσκονται στα ανατολικά της, ενώ οι επαρχίες Χουάμπο και Μπενγκέλα συνορεύουν στα νότια. Η ακτή της επαρχίας στον Ατλαντικό Ωκεανό έχει μήκος 180 χλμ. Η επαρχία Κουάνζα Σουλ βρίσκεται στη νότια όχθη του ποταμού Κουάνζα.
Δήμοι και κοινότητες
Η επαρχία Κουάνζα Σουλ περιλαμβάνει τις ακόλουθες κοινότητες (comunas), ταξινομημένες υπό τους αντίστοιχους δήμους τους:
Οικονομία και εκπαίδευση
Ο καφές, το βαμβάκι, τα φρούτα, το ρύζι και ο καπνός είναι τα κύρια γεωργικά προϊόντα. Η επαρχία έχει μεγάλα αποθέματα αλλουβιακών και ελλουβιακών διαμαντιών και γύψου. Το Σούμπε και το Πόρτο Αμποΐμ είναι μεγάλα κέντρα επεξεργασίας ψαριών.
Το Ανεξάρτητο Πανεπιστήμιο της Ανγκόλας βρίσκεται στην πρωτεύουσα της επαρχίας και έχει αναδειχθεί ως το σημαντικότερο εκπαιδευτικό κέντρο στην επαρχία. Ιδρύθηκε τον Αύγουστο του 2003 και προσφέρει μαθήματα αγρονομίας, κτηνιατρικής και δασοκομίας.
Εξωτερικοί σύνδεσμοι
Κατηγορία:Επαρχίες της Ανγκόλας
Κεντρικό Διαμέρισμα (Ισραήλ)
Το Κεντρικό Διαμέρισμα (מְחוֹז הַמֶּרְכָּז) είναι ένα από τα επτά διοικητικά διαμερίσματα του Ισραήλ, συμπεριλαμβανομένης της περισσότερης περιοχής Σαρόν. Χωρίζεται περαιτέρω σε 4 υποδιαμερίσματα: Πετάχ Τικβά, Ράμλα, Σαρόν και Ρεχοβότ. Η μεγαλύτερη πόλη του διαμερίσματος είναι το Ρισόν Λε Ζιόν. Ο πληθυσμός του από το 2017 ήταν 2.115.800 κάτοικοι. Σύμφωνα με το Ισραηλινό Κεντρικό Στατιστικό Γραφείο, το 88% του πληθυσμού είναι Εβραίοι, το 8,2% είναι Άραβες και το 4% είναι «μη ταξινομημένοι», ως επί το πλείστον όντας μετανάστες από την πρώην Σοβιετική Ένωση με μερική ή κατ' όνομα εβραϊκή εθνοτική κληρονομιά ή μέλη οικογενειών Εβραίων. thumb|Το Πετάχ Τικβά, στο Κεντρικό Διαμέρισμα
Εξωτερικοί σύνδεσμοι
Κατηγορία:Ισραήλ
Νάντοντ
Ο Νάντοντ (αρχαία σκανδιναβικά: Naddoðr ή Naddaðr) ήταν Νορβηγός Βίκινγκ εξερευνητής της Ισλανδίας και αποικιστής των νησιών Φερόες.
Εξωτερικοί σύνδεσμοι
Κατηγορία:Θαλασσοπόροι εξερευνητές Κατηγορία:Ισλανδοί Κατηγορία:Βίκινγκ Κατηγορία:Νορβηγοί εξερευνητές
TikiWiki
Το Tiki Wiki CMS Groupware, αρχικά και περισσότερο γνωστό συνήθως ως TikiWiki ή απλώς  Tiki, είναι ένα ελεύθερο και ανοιχτού κώδικα βασισμένο σε wiki, Σύστημα Διαχείρισης Περιεχομένου και  Online office suite γραμμένο κυρίως σε  PHP και διανεμημένο υπό την άδεια GNU Lesser General Public License (LGPL). Εκτός από την κατασκευή ιστότοπος και portals στο Διαδίκτυο και σε  Intranets και  Extranets, το Tiki περιέχει μια  σειρά από συνεργατικά χαρακτηριστικά που του επιτρέπουν να επιχειρεί ως Geospatial Content Management System (GeoCMS) ή Groupware web εφαρμογή.
Παραπομπές
Κατηγορία:Συστήματα διαχείρισης περιεχομένου Κατηγορία:Ελεύθερο λογισμικό Κατηγορία:Λογισμικό δικτύωσης
Τόκιο Βέρντι
Η Τόκιο Βέρντι είναι ιαπωνική ποδοσφαιρική ομάδα από το Τόκιο. Αγωνίζεται στη J. League Division 2, τη δεύτερη κατηγορία Ιαπωνίας. Η ομάδα ιδρύθηκε το 1969 σαν Yomiuri FC. Έχει κατακτήσει 2 πρωταθλήματα Ιαπωνίας (1993, 1994), 5 Emperor's Cup (1984, 1986, 11987, 1996, 2004), 6 JSL Cup/J. League Cup (1979, 1985, 1991, 1992, 1993, 1994) και 1 Κύπελλο Πρωταθλητριών Ποδοσφαίρου Ασίας (1987). Έδρα της ομάδας είναι το Ajinomoto Stadium, χωρητικότητας 50.000 θεατών.
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 1969 Κατηγορία:Τόκιο Βέρντι Κατηγορία:Ποδοσφαιρικές ομάδες Ιαπωνίας
Γουέλφος Ερνέστος του Αννόβερου
Ο Γουέλφος Ερνέστος, γερμ. Welf Ernst (25 Ιανουαρίου 1947 - 10 Ιανουαρίου 1981) από τον Οίκο των Γουέλφων-Αννόβερου ήταν πρίγκιπας του Αννόβερου.
Βιογραφία
Ήταν ο πρωτότοκος γιος του Γεωργίου Γουλιέλμου, πρίγκιπα του Αννόβερου και της Σοφίας, κόρης του Ανδρέα, πρίγκιπα της Ελλάδας.
Ο Γουέλφος Ερνέστος Αύγουστος Ανδρέας Φίλιππος Γεώργιος Γουλιέλμος Λουδοβίκος Μπέρτολντ γεννήθηκε στο ανάκτορο Μαρίενμπουργκ, στο Νόρντστεμμεν της Κάτω Σαξονίας, έδρα του Οίκου του Αννόβερου. Μεγάλωσε στο Μόναχο. Με την οικογένειά του ταξίδεψε στην Ινδία, όπου εισήλθε σε ένα άσραμ στην Πούνα με το όνομα "Vimalkirti (Πεντακάθαρη Λαμπρότητα)". Εκεί κατά τις πρωινές ασκήσεις στο καράτε κατέρρευσε ως συνέπεια μιας εγκεφαλικής αιμορραγίας με επακόλουθη παράλυση και απεβίωσε στο νοσοκομείο σε ηλικία 33 ετών.
Οικογένεια
Νυμφεύτηκε το 1969 τη Βίμπκε φαν Γκούνστερεν, κόρη του Δρ Χανς Ντάνιελ Κρίστιανς και είχε τέκνα:
Αναφορές σε Πηγές
Κατηγορία:Οίκος του Αννόβερου
Τσούλε
Το Τσούλε (κυριλλικά: Чуле) είναι χωριό της Βοσνίας και Ερζεγοβίνης. Ευρίσκεται εντός του εδάφους της Πόλεως του Μόσταρ, εντός του Καντονιού της Ερζεγοβίνης-Νέρετβα και εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της απογραφής του 2013, αριθμούσε 401 κατοίκους.
Σουλτανάτο του Δελχί
Το Σουλτανάτο του Δελχί ήταν ένα μουσουλμανικό βασίλειο με έδρα το Δελχί, που εκτεινόταν σε μεγάλα τμήματα της ινδικής υποηπείρου για 320 έτη (1206–1526). Κυβερνήθηκε από πέντε διαδοχικές δυναστείες: τη μαμελουκική τουρκική δυναστεία ή δυναστεία Γκουλάμ (1206-1290), την τουρκική Χαλτζί (1290–1320), την τουρκική Τουγλούκ (1320–1414), την αφγανική αραβικής προελεύσεως Σαγίντ (1414–51), και την αφγανική (της εθνότητας Παστούν) Λόντι (1451–1526).
Τσούλε
Κατανομή του πληθυσμού ανά εθνότητα (1991)
Το 1991, το χωριό αριθμούσε 322 κατοίκους, οι οποίοι ήσαν όλοι τους Κροάτες.
Παραπομπές
Κατηγορία:Οικισμοί του Μόσταρ Κατηγορία:Οικισμοί του Μόσταρ με κροατική πληθυσμιακή πλειοψηφία
Σουλτανάτο του Δελχί
Το σουλτανάτο ξεχώρισε επειδή κατάφερε να αποκρούσει την επίθεση της Μογγολικής Αυτοκρατορίας, όπως και να ενθρονίσει μία από τις ελάχιστες γυναίκες ηγεμόνες στην ιστορία του Ισλάμ, τη Ραζία Σουλτάνα από το 1236 ως το 1240. Ο Κουτμπ αντ-Ντιν Αϊμπάκ υπήρξε ο πρώτος σουλτάνος του Δελχί και η δυναστεία του περιελάμβανε περιοχές της βόρειας Ινδίας. Η δυναστεία των Χαλτζί κατέλαβε και περιοχές της κεντρικής Ινδίας, χωρίς όμως να καταφέρει μία ολοκληρωτική κατάληψή της. Κατά την δυναστεία των Τουγλούκ, το σουλτανάτο καταλάμβανε το μεγαλύτερο μέρος της Ινδίας, αλλά οδηγήθηκε στην παρακμή μετά από συνεχείς ινδομουσουλμανικούς πολέμους, κατά τη διάρκεια των οποίων κράτη όπως η Αυτοκρατορία της Βιτζαγιαναγκάρα διεκδίκησαν την ανεξαρτησία τους, και νέα μουσουλμανικά σουλτανάτα εμφανίστηκαν, όπως το Σουλτανάτο της Βεγγάλης.
Λεκτό
Με το όνομα Λεκτό (Λεκτόν) αναφέρεται στην Ιλιάδα του Ομήρου (ραψωδία Ξ, στίχος 284) ένα ακρωτήριο της παραλίας της Τρωάδας. Το Λεκτόν βρισκόταν στους νότιους πρόποδες της Ίδης, προς την πλευρά της Λέσβου, και ταυτίζεται πιθανότατα με το σημερινό «Μπαμπά». Σύμφωνα με την Ιλιάδα, στο ακρωτήριο αυτό πάτησαν γη η θεά Ήρα και οι Τιτάνες στον δρόμο τους προς την Τρωάδα.
Σουλτανάτο του Δελχί
Το Σουλτανάτο του Δελχί προκάλεσε την καταστροφή και βεβήλωση των σημαντικών από πολιτικής σκοπιάς ναών της Νότιας Ασίας, αλλά τον καιρό της εξουσίας του εμφανίστηκαν και οι πρώτες μορφές της ινδοϊσλαμικής αρχιτεκτονικής. Υπήρξε ως ανεξάρτητο κράτος από το 1206 έως το 1526, οπότε και προσαρτήθηκε βιαίως στη Μογγολική Αυτοκρατορία της Ινδίας.
Λεκτό
Πηγές
Λεκτο
Σουλτανάτο του Δελχί
Υπόβαθρο
Το 962 μ.Χ., τα ινδουιστικά και βουδιστικά βασίλεια στη Νότια Ασία βρίσκονταν υπό ένα κύμα επιδρομών από μουσουλμανικούς στρατούς από την Κεντρική Ασία. Μεταξύ αυτών ήταν και ο στρατός του εμίρη Μαχμούντ της Γκάζνας, που εισέβαλε και λεηλάτησε τα βασίλεια στη βόρεια Ινδία ανατολικά του ποταμού Ινδού έως δυτικά του ποταμού Γιαμούνα 17 φορές μεταξύ των ετών 997 και 1030. Ο Μαχμούντ της Γκάζνας λεηλατούσε και αποσπούσε τους διάφορους θησαυρούς αλλά αποσυρόταν κάθε φορά, απλώς επεκτείνοντας την ισλαμική εξουσία στο Παντζάμπ.
Το κύμα επιδρομών στη βόρεια Ινδία και τα δυτικά ινδικά βασίλεια από μουσουλμάνους πολέμαρχους συνεχίστηκε μετά τον Μαχμούντ. Οι επιδρομές δεν παγίωσαν ή επέκτειναν τα σύνορα των ισλαμικών τους βασιλείων. Ο σουλτάνος των Γκουριδών Μουίζ αντ-Ντιν Μουχάμμαντ Γκόρι, γνωστός ως Μουχάμμαντ της Γκουρ, ξεκίνησε ένα συστηματικό πόλεμο επέκτασης στη βόρεια Ινδία το 1173. Αναζητούσε να ιδρύσει μια ηγεμονία για τον εαυτό του επεκτείνοντας τον ισλαμικό κόσμο. Ειδικότερα, επιδίωκε ένα σουνιτικό ισλαμικό βασίλειο ανατολικά του Ινδού ποταμού, βάζοντας έτσι τα θεμέλια για την ίδρυση του μουσουλμανικού βασιλείου που ονομάστηκε Σουλτανάτο του Δελχί. Κάποιοι ιστορικοί χρονολογούν το σουλτανάτο από το 1192 εξαιτίας της παρουσίας και των γεωγραφικών διεκδικήσεων του Μουχάμμαντ Γκόρι στη Νότια Ασία εκείνο τον καιρό.
Ο Γκόρι δολοφονήθηκε το 1206, από ισμαηλίτες σιίτες μουσουλμάνους σύμφωνα με κάποιες ιστορικές αναφορές, ή από ινδουιστές Χοχάρους (ινδική φυλή του Παντζάμπ) σύμφωνα με κάποιες άλλες. Μετά τη δολοφονία, ένας από τους μαμελούκους του Γκόρι, ο Τούρκος Κουτμπ αντ-Ντιν Αϊμπάκ, κατέλαβε την εξουσία και έγινε ο πρώτος σουλτάνος του Δελχί.
Εξωτερικοί σύνδεσμοι
Κατηγορία:Ιστορία της Ινδίας Κατηγορία:Μουσουλμανικές δυναστείες Κατηγορία:Πρώην κράτη της Ασίας Κατηγορία:Πρώην σουλτανάτα
Αναφωνήτρια Ζακύνθου
Η Αναφωνήτρια είναι ημιορεινό χωριό της Ζακύνθου σε υψόμετρο 340 μέτρων, το οποίο βρίσκεται στα βορειοδυτικά του νησιού. Το χωριό πήρε το όνομά του από τη Μονή της Παναγίας της Αναφωνήτριας όπου μόναζε τον 16ο αι. ο Πολιούχος Άγιος του νησιού ο Άγιος Διονύσιος. Το παλιό όνομα του χωριού, μέχρι το 1915, ήταν Πλεμονάρι και ως κοινότητα Πλεμοναρίου συστάθηκε για πρώτη φορά το 1912. Σύμφωνα με το σχέδιο Καλλικράτης, μαζί με την νησίδα Άγιο Ιωάννη, αποτελούν την τοπική κοινότητα Αναφωνητρίας που υπάγεται στη δημοτική ενότητα Ελατίων του Δήμου Ζακύνθου και σύμφωνα με την απογραφή του 2011 έχει ως πληθυσμό 248 κατοίκους. Η κοινότητα είναι χαρακτηρισμένη ως αγροτικός ημιορεινός οικισμός, με έκταση 10,168 χμ² (2011). www.navagiogate.com Στις 7 Μαΐου 2014, ο Γεώργιος Ν. Χάρος πούλησε στην (σχετιζόμενη με τον εμίρη του Κατάρ) εταιρεία real estate Pimana S.A. έκταση 14.387,40 στρ. στη βορειοδυτική Ζάκυνθο. Μια έκταση που απλωνόταν σε τέσσερα χωριά, Εξωχώρα, Μαριές, Αναφωνήτρια και Βολίμες, και που ο ίδιος διατεινόταν ότι του ανήκε με βάση ένα διάταγμα της Ενετικής Πολιτείας του 1783. Η αγοραπωλησία αυτή πήρε αμέσως τον ευφάνταστο τίτλο «Επένδυση του εμίρη του Κατάρ» και είχε ήδη ανοίξει τον ασκό του Αιόλου…
Με το υπ’ αριθ. 23.943/7-5-2014 επίμαχο Συμβόλαιο Αγοραπωλησίας, ο Γεώργιος Χάρος εμφανίστηκε, αίφνης, να πωλεί και να μεταβιβάζει, προς την ανώνυμη εταιρεία PIMANA S.A., έκταση 14.387 στρεμμάτων στη βορειοδυτική Ζάκυνθο και εντός των διοικητικών ορίων των τοπικών κοινοτήτων Εξωχώρας, Μαριών, Αναφωνητρίας και Βολιμών.
Αμέσως μόλις έγινε γνωστή στην τοπική κοινωνία η ανωτέρω απατηλή δικαιοπραξία, η Ιερά Μητρόπολις Ζακύνθου, από κοινού με την Ιερά Μονή Αγίου Γεωργίου Κρημνών, προσέφυγαν στην Ελληνική Δικαιοσύνη, καταθέτοντας:
ι) την από 12-11-2014 μηνυτήρια αναφορά προς την κυρία Εισαγγελέα του Αρείου Πάγου,
ιι) την από 6-4-2015 αίτηση, ενώπιον του Μονομελούς Πρωτοδικείου Ζακύνθου, περί λήψεως ασφαλιστικών μέτρων, καθώς και
ιιι) την από 14-9-2015 αγωγή ενώπιον του Πολυμελούς Πρωτοδικείου Ζακύνθου.
Στο πλαίσιο υποστήριξης της ανωτέρω αγωγής κατατέθηκαν Πρόσθετες Παρεμβάσεις υπέρ της Ιεράς Μητροπόλεως Ζακύνθου και της Ιεράς Μονής Αγίου Γεωργίου Κρημνών και κατά της αλλοδαπής εταιρείας PIMANA S.A. από:
α) το ΝΠΔΔ της Περιφέρειας Ιονίων Νήσων,
β) το ΝΠΔΔ του Δήμου Ζακύνθου,
γ) το Ελληνικό Δημόσιο (νομίμως εκπροσωπούμενο διά του Υπουργού Οικονομικών!) καθώς και
Παρ’ όλα αυτά, και προς απόδειξη των ισχυρισμών μας περί ακυρότητας του επίμαχου Συμβολαίου Αγοραπωλησίας, ενδεικτικά και μόνον αναφέρουμε ότι:
Τορτόλα
Η Τορτόλα (αγγλικά: Tortola) είναι ένα νησί στην Καραϊβική, και ειδικότερα το μεγαλύτερο νησί των Βρετανικών Παρθένων Νήσων. Έχει έκταση 56 τ.χλμ. και πληθυσμό 23.908 κατοίκους. Πρωτεύουσα του νησιού αλλά και των Βρετανικών Παρθένων Νήσων είναι η Ρόουντ Τάουν με πληθυσμό 9.400 κατοίκους.
Αναφωνήτρια Ζακύνθου
Πέραν τούτων, σημαντικά ιστορικά στοιχεία, τα οποία αποδεικνύουν ότι ουδέποτε η οικογένεια Φλαμπουριάρη –πόσο μάλλον ο Γεώργιος Ν. Χάρος– απέκτησε κυριότητα επί της επίδικης εκτάσεως των 15.000 περίπου στρεμμάτων, είναι τα ακόλουθα:
Τορτόλα
Κατηγορία:Νησιά των Βρετανικών Παρθένων Νήσων
Αναφωνήτρια Ζακύνθου
i) Ανεπίσημη μετάφραση του από 25-9-1783 Διατάγματος της Ενετικής Πολιτείας.
ii) Αντίγραφον της υπ’ αριθ. 488/1878 Αποφάσεως του Εφετείου Πατρών.
iii) Η υπ’ αριθ. 43/14-5-1928 Έκθεση-Μελέτη Κτήματος Αναφωνητρίας του Νομογεωπόνου Ζακύνθου.
iv) Η από 9-11-1929 ιδιόγραφη αίτηση του Ανδρέα Σ. Φλαμπουριάρη προς τον Δασονόμο Ζακύνθου.
v) Η ιστορική υπ’ αριθ. 701/15-9-1930 Έκθεση Πραγματογνωμοσύνης της Δασικής Επιθεωρήσεως Πατρών.vi) Η από 4 Νοεμβρίου ΑΚΥΡΗ διαθήκη του Ανδρέα Σ. Φλαμπουριάρη.
viii) Η από 27-11-1970 ιστορική και επίσημη καταγραφή της κοινοτικής περιουσίας της τοπικής κοινότητος Αναφωνητρίας, ανερχόμενη σε 8.000 στρέμματα.
ix) Η από 16-1-1989 ιδιόγραφη, και μόνη αληθινή, διαθήκη της Σοφίας Αγγελακοπούλου-Φλαμπουριάρη.
x) Η υπ’ αριθ. 11496/13-12-1989 Δήλωση Αποδοχής Κληρονομιάς του Γεωργίου Ν. Χάρου.
Πηγές
Κατηγορία:Χωριά της Ζακύνθου Κατηγορία:Δήμος Ζακύνθου
Φεστιβάλ του Μπαϊρόιτ
thumb|Η όπερα του Μπαϊρόιτ thumb|Παράσταση της όπερας «Χρυσός του Ρήνου» το 1876 στην όπερα του Μπαϊρόιτ Το Φεστιβάλ του Μπαϊρόιτ (γερμ. Bayreuther Festspiele) ή αλλιώς Φεστιβάλ του Ρίχαρντ Βάγκνερ (γερμ. Richard-Wagner-Festspiele) είναι μουσικό - θεατρικό γεγονός που διοργανώνεται ετησίως (και συνήθως από τις 25 Ιουλίου μέχρι τις 28 Αυγούστου) στην όπερα του Μπαϊρόιτ που είχε κτίσει ο Ρίχαρντ Βάγκνερ ειδικά γι' αυτό το σκοπό.
Ούγος της Αλσατίας
Ο Ούγος της Αλσατίας (855 – 895) ήταν γιος του Λοθαρίου Β’, βασιλιά της Λοθαριγγίας, και της Βαλντράντας.
Φεστιβάλ του Μπαϊρόιτ
Εξωτερικοί σύνδεσμοι
Κατηγορία:Φεστιβάλ μουσικής Κατηγορία:Όπερα στη Γερμανία Κατηγορία:Βαυαρία
Ούγος της Αλσατίας
Στις 23 Απριλίου 882, ο Λουδοβίκος ο νεώτερος έδωσε σαν δώρο τον Ούγο το δουκάτο της Αλσατίας, αλλά ο Ούγος εξεγέρθηκε ξανά εναντίον του λίγο αργότερα και ο Λουδοβίκος τον καταδίωξε στην Βουργουνδία (883). Την ίδια χρονιά πάντρεψε την αδελφή του Γκιζέλα με τον Γοδεφρείδο, τον Βίκινγκ κυβερνήτη της Φριζίας, εξασφαλίζοντας μια ισχυρή συμμαχία, ώστε να ανακτήσει το βασίλειο του πατέρα του. Αλλά λίγο αργότερα (885) ο βασιλιάς Κάρολος ο Παχύς τους έστησε παγίδα: αφού τους κάλεσε στα ανάκτορα του, σκότωσε τον γαμπρό του, Γοδεφρείδο, ενώ τον ίδιο τον Ούγο τον τύφλωσε.
Πέρασε τα υπόλοιπα χρόνια της ζωής του τυφλός στην αιχμαλωσία.
Παραπομπές
Κατηγορία:Δυναστεία των Καρολιδών Κατηγορία:Φράγκοι ευγενείς Κατηγορία:Δούκες της Λοθαριγγίας
Διαμέρισμα του Τελ Αβίβ
Το Διαμέρισμα του Τελ Αβίβ (מָחוֹז תֵּל אָבִיב) είναι το μικρότερο και πιο πυκνοκατοικημένο από τα επτά διοικητικά διαμερίσματα του Ισραήλ, με πληθυσμό 1,35 εκατομμύρια κατοίκους. Είναι 98,9% Εβραίοι και 1,10% Άραβες (0,7% Μουσουλμάνοι, 0,4% Χριστιανοί).
Πρωτεύουσα του διαμερίσματος είναι το Τελ Αβίβ, μία από τις δύο μεγαλύτερες πόλεις του Ισραήλ και η οικονομική, επιχειρηματική και τεχνολογική πρωτεύουσα της χώρας. Η μητροπολιτική περιοχή που δημιουργήθηκε από το διαμέρισμα του Τελ Αβίβ και τις γειτονικές του πόλεις ονομάζεται τοπικά Γκους Νταν.
Είναι το μόνο από τα επτά διαμερίσματα που δεν συνορεύει ούτε με τη Δυτική Όχθη ούτε με διεθνή σύνορα, καθώς περιβάλλεται στα βόρεια, ανατολικά και νότια από το Κεντρικό Διαμέρισμα και στα δυτικά από τη Μεσόγειο Θάλασσα. Η πυκνότητα πληθυσμού του διαμερίσματος του Τελ Αβίβ είναι 7.259/χλμ².
Εξωτερικοί σύνδεσμοι
Κατηγορία:Ισραήλ
Βωλάδα Καρπάθου
μικρογραφία|260x260εσ|Βωλάδα, η παραλία Άπελλα. Η Βωλάδα είναι το πέμπτο μεγαλύτερο σε πληθυσμό χωριό της Καρπάθου στο νησιωτικό σύμπλεγμα της Δωδεκανήσου. Βρίσκεται στο κέντρο του νησιού σε απόσταση 10 χλμ. από την Κάρπαθο (Πηγάδια). Είναι κτισμένη στις νότιες πλαγιές του όρους Λάστου, σε υψόμετρο 475 μέτρα, με θέα προς τα Πηγάδια και τα νότια του νησιού. Ως οικισμός αναφέρεται επίσημα, μετά την ενσωμάτωση των Δωδεκανήσων, το 1948 στο ΦΕΚ 248Α - 28/09/1948 να ορίζεται έδρα της νεοσυσταθείσας ομώνυμης κοινότητας. Μαζί με τον οικισμό Λάστος αποτελούν την Κοινότητα της Βωλάδας και σύμφωνα με την απογραφή 2011 ο πληθυσμός της ως κοινότητα είναι 264, ενώ ως οικισμός 251. Το 1971 ήταν 361 κάτοικοι και το 1981 ήταν 275.
Αθλητισμός
Η ποδοσφαιρική ομάδα του χωριού υπό το όνομα Απόλλων Βωλάδος ιδρύθηκε το 1924 και έχει χρώματα το πράσινο και το άσπρο.
Παραπομπές
Κατηγορία:Χωριά της Καρπάθου
Θαλαμηγός
thumb|right|250px|Θαλαμηγός Ως θαλαμηγός (Θ/Γ) ή γιωτ εκ του αγγλικού «yacht» χαρακτηρίζονται κυρίως πλοία πολυτελούς κατασκευής, αυξημένων μέσων διάσωσης και ναυτιλιακών οργάνων που χρησιμοποιούνται ιδιωτικά και περισσότερο για ψυχαγωγικούς σκοπούς. Σήμερα τα σύγχρονα σκάφη θαλαμηγοί είναι ως επί το πλείστον ταχύπλοα μεγάλα σκάφη που μπορούν να εκτελέσουν μακρινά ταξίδια, τα λεγόμενα εκ του αγγλικού όρου «κρούιζιν γιώτς» (cruising yachts), πολλά εκ των οποίων νοικιάζονται σε τρίτους, είτε κατά ημέρα, είτε κατά εβδομάδα, ή κατά περίοδο.
Πολλές χώρες διατηρούν κρατικά τέτοια σκάφη ή νοικιάζουν για κάλυψη αναγκών φιλοξενίας υψηλών προσώπων, ή και για ψυχαγωγία των ίδιων των Πολιτειακών Αρχόντων τους. Οι κρατικές θαλαμηγοί υπάγονται επιχειρησιακά στις ναυτικές δυνάμεις των χωρών, έστω και αν δεν φέρουν πολεμικό οπλισμό, οι οποίες και επιφορτίζονται τη συντήρησή τους.
Θαλαμηγοί του Ελληνικού Πολεμικού Ναυτικού υπήρξαν οι:
Εξωτερικοί σύνδεσμοι
Κατηγορία:Πολεμικά πλοία Κατηγορία:Επιβατηγά πλοία
Νόρμπερτ Τοτ
Ο Νόρμπερτ Τοτ (Norbert Tóth, γεννημένος στις 11 Αυγούστου 1976) είναι διεθνής ποδοσφαιριστής από την Ουγγαρία. Έχει αγωνιστεί σε κορυφαίες ουγγρικές ομάδες και το 1998 κατέκτησε το Πρωτάθλημα ποδοσφαίρου Ουγγαρίας με την Ούιπεστ ΦΚ. Έπαιξε για μια σεζόν και στην Ελλάδα, στην Α΄ Εθνική με τoν Πανιώνιο. Έχει 19 συμμετοχές με την εθνική Ουγγαρίας. Έχει ύψος 1,76 και αγωνίζεται στη μεσαία γραμμή.
Αναφορά
Κατηγορία:Ούγγροι ποδοσφαιριστές Κατηγορία:Ποδοσφαιριστές Πανιωνίου Κατηγορία:Μέσοι ποδοσφαιριστές Κατηγορία:Ποδοσφαιριστές Ούιπεστ ΦΚ Κατηγορία:Ποδοσφαιριστές Βάσας ΣΚ Κατηγορία:Ποδοσφαιριστές Βίντεοτον ΦΚ Κατηγορία:Ποδοσφαιριστές Σόμπατεϊ Χάλαντας Κατηγορία:Ποδοσφαιριστές Σούπερ Λιγκ Ελλάδας Κατηγορία:Ξένοι ποδοσφαιριστές στην Ελλάδα
Positions (άλμπουμ)
Positions είναι το έκτο άλμπουμ της Αμερικανίδας τραγουδίστριας Αριάνα Γκράντε, το οποίο κυκλοφόρησε στις 30 Οκτωβρίου, 2020, από την Republic Records. To άλμπουμ είναι γεμάτο με R&B και Trap-Pop τραγούδια, όπως και τα προηγούμενα άλμπουμ της Sweetener και Thank U, Next, ενώ θεματικά, το Positions διερευνά θέματα αγάπης, συνεχούς αφοσίωσης και σεξουαλικής οικειότητας
Το άλμπουμ περιέχει και τραγούδια στα οποία συμμετέχουν φωνητικά οι Doja Cat, The Weeknd και Τy Dolla Sign αλλά και της Megan Thee Stallion στο ντελούξ βερσιόν του άλμπουμ. Κατά την κυκλοφορία του, το άλμπουμ συνάντησε σε γενικές γραμμές ευνοϊκές κριτικές από τους κριτικούς, πολλοί από τους οποίους, όπως πάντα, χαρακτήρισαν τα φωνητικά της Γκράντε ως εντυπωσιακά, αλλά κατέκριναν το στιλ της παραγωγής και τους στίχους του άλμπουμ.
Το άλμπουμ προωθήθηκε μέσω τριών σίνγκλς από το άλμπουμ. Το ομότιτλο κομμάτι  Positions  κυκλοφόρησε ως το πρώτο σινγκλ του άλμπουμ στις 23 Οκτωβρίου, 2020. Σημείωσε το πέμπτο νούμερο ένα ντεμπούτο για την Γκράντε στις Ηνωμένες Πολιτείες στο Billboard Hot 100, κάτι το οποίο την έκανε την μοναδική καλλιτέχνιδα με πέντε ντεμπούτο στην πρώτη θέση. Εκτός αυτού ήταν το τρίτο τραγούδι της για το 2020 που σκαρφάλωσε τις κατατάξεις στην πρώτη θέση, ακολουθώντας το Stuck with U και το Rain on Me με τον Τζάστιν Μπίμπερ και την Λέιντι Γκάγκα αντιστοίχως. Το δεύτερο σινγκλ,  34+35 , έκανε ντεμπούτο στην όγδοη θέση και έφτασε στην κορύφωση του στην δεύτερη θέση, με την κυκλοφορία του ρεμίξ του τραγουδιού με την Doja Cat και την Megan Thee Stallion. To τελευταίο και τρίτο σινγκλ του άλμπουμ,  POV  κυκλοφόρησε στους ραδιοφωνικούς σταθμούς στις 19 Απριλίου, 2021. Όλα τα τραγούδια του άλμπουμ μπήκαν στο τσαρτ της Billboard, κάνοντας το το δεύτερο συνεχές άλμουμ της Γκραντε που το κατάφερε. Το άλμπουμ έκανε ντεμπούτο στην πρώτη θέση του Billboard 200, το πέμπτο νούμερο ένα άλμπουμ της Γκράντε για τις Ηνωμένες Πολιτείες. Παγκοσμίως, έφτασε στην πρώτη θέση στην Αργεντινή, Καναδά, Ιρλανδία, Λιθουανία, Νέα Ζηλανδία, Νορβηγία και στο Ηνωμένο Βασίλειο.
Η Deluxe έκδοση του album κυκλοφόρησε στης 19 Φεβρουαρίου με πέντε νέα τραγούδια. Η Deluxe έκδοση είχε ανακοινωθεί στις 9 Φεβρουαρίου. Πρώτα κυκλοφόρησε το ' 34+35 remix' στις 15 Ιανουαριου, σε συνεργασία με τις Αμερικανίδες ράπερ Megan Thee Stallion και Doja Cat, ως το μοναδικό σινγκλ της έκδοσης αυτής. Το βίντεο κλιπ για την προώθηση του τραγουδιού κυκλοφόρησε στις 12 Φεβρουαρίου, 2021.
Πληροφορίες
Στις 19 Απριλίου, 2020, έγινε γνωστό πως η Γκράντε είχε ξεκινήσει να δουλεύει σε καινούργια μουσική. Επίσης τον Μάιο του 2020 αποκάλυψε πως είχε συνεργαστεί μαζί με την Αμερικανίδα τραγουδίστρια Doja Cat σε ένα καινούργιο τραγούδι νωρίτερα αυτή την χρονιά. Στην ίδια συνέντευξη η Γκράντε όμως ανακοίνωσε πως δεν θα κυκλοφορήσει το άλμπουμ κατά την διάρκεια του lockdown λόγω του κορονοιού. Στις 14 Οκτωβρίου ανακοίνωσε μέσω των προφίλ της στα social media πως το έκτο άλμπουμ της θα κυκλοφορούσε τον ίδιο μήνα. Tρεις μέρες αργότερα ανέβασε στο διαδίκτυο ένα βίντεο σε slow-motion όπου πατούσε τα κουμπιά σε ένα πληκτρολόγιο, και έβγαινε ο τίτλος του άλμπουμ αλλά και του σίνγκλ, Positions. Την ίδια μέρα στην επίσημη ιστοσελίδα της Γκράντε ανέβηκαν δύο ρολόγια τα οποία μετρούσαν αντίστροφα προς την κυκλοφορία του σίνγκλ αλλά και του άλμπουμ αντίστοιχα. Όταν κυκλοφόρησε το σίνγκλ στις 23 Οκτωβρίου, επιβεβαίωσε πως το άλμπουμ θα κυκλοφορήσει στις 30 Οκτωβρίου, αποκαλύπτοντας μαζί και το εξώφυλλο του άλμπουμ. Την επόμενη μέρα ανέβασε την λίστα των τραγουδιών.
Προώθηση
Το ομότιτλο τραγούδι του άλμπουμ, Positions, κυκλοφόρησε στις 23 Οκτωβρίου, ως το κύριο κομμάτι του άλμπουμ, μαζί με το βίντεο κλιπ. Στις 30 Οκτωβρίου, την ημερομηνία κυκλοφόρησης του άλμπουμ, κυκλοφόρησε και το δεύτερο σίνγκλ του άλμπουμ '34+45'.
Track listing
Οι πληροφορίες αντλήθηκαν από το Spotify.
Παραπομπές
Κατηγορία:Δισκογραφία της Αριάνα Γκράντε Κατηγορία:Άλμπουμ του 2020